**D I S P O Z I Ţ I A**

**Nr. 138 din 25 martie 2021**

**privind aprobarea Criteriilor de evaluare a performanțelor profesionale și metodologia de evaluare a personalului contractual din cadrul aparatului de specialitate al Consiliului Judeţean Cluj**

Preşedintele Consiliului Judeţean Cluj,

Luând în studiu referatul Direcţiei Generale Buget-Finanţe, Resurse Umane nr. 11095/2021, prin care se supune spre aprobare criteriile de evaluare a performanțelor profesionale și metodologia de evaluare a personalului contractual din cadrul Consiliului Judeţean Cluj;

În conformitate cu prevederile:

* art**.** 191 alin. (1) litera a), e), alin. (6) lit. e), art. 365 alin. (1) lit.b), art.538 alin. (1)-(2), art. 539 lit.a), b), art. 541 alin.(1), (3) lit. a), art. 549 alin. (1), art. 554 alin. (6), art. 556, art. 558 alin. (2) și (3), art. 562 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
* art. 6 lit. b), d) și e), art. 8 din Legea nr. 153/2017 privind salarizarea personalului plătiti din fonduri publice, cu modificările și completările ulterioare;
* 17 alin. (3) lit. e), art. 40 lit. f), din Legea nr. 53/2003 Codul muncii, republicată, cu modificările și completările ulterioare;
* art. 2, art. 3 alin. (2), art.15, art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* Dispoziția Președintelui nr. 10/2021 privind stabilirea criteriilor generale de evaluare a performanţelor profesionale individuale pentru personalul contractual din aparatul de specialitate al Consiliului Județean Cluj și din instituţiile publice de interes județean aflate în subordine, pentru activitatea desfășurată, începând cu data de 1 ianuarie 2021.

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ.

**d i s p u n e:**

**Art. 1**. Se stabilesc criteriile de evaluare a performanţelor profesionale individuale pentru personalul contractual din aparatul de specialitate al Consiliului Județean Cluj, cuprinse în ***Anexa nr. 1*** care face parte integrantă din prezenta dispoziţie.

**Art. 2. (1)** Se stabilește Metodologia pentru realizarea procesului de evaluare a performanţelor profesionale individuale ale personalului contractual din aparatul de specialitate al Consiliului Județean Cluj, conform ***Anexei nr. 2*** care face parte integrantă din prezenta dispoziţie.

**(2)** Metodologia prevăzută la alin. (1) se aplică pentru realizarea procesului de evaluare a activității personalului contractual angajat, desfăşurate începând cu 1 ianuarie 2021.

**Art. 3.** Se stabilește modelul Fișei de evaluare a performanţelor profesionale individuale pentru personalul contractual, conform ***Anexei* *nr. 3*.**

**Art. 4.** Cu punerea în aplicare şi ducerea la îndeplinire a prevederilor prezentei dispoziţii se încredinţează, Direcţia Generală Buget-Finanţe, Resurse Umane precum și toți șefi de compartimente care au în subordine personal contractual;

**Art. 5.** **(1)** Prezenta dispoziţie se comunică, în termenul prevăzut de lege, Direcţiei Generale Buget-Finanţe, Resurse Umane, domnului Rațiu Radu-Florin, doamnei Huldușan Lăcrimioara, doamnei Jucan Andreea-Maria, domnului Baicu Tănase, domnului Marian Adrian–Călin, domnului Cucuian Ștefan, doamnei Cîineanu Alina-Ligia, doamnei Pintican Ionela-Maria, doamnei Loșonți Ana-Raisa precum și Prefectului Județului Cluj.

**(2)** Persoanele nominalizate la alin. (1) vor comunica personalului contractual din subordine criteriile de evaluare a performanțelor profesionale care l-i se aplică și comunică Serviciului Resurse Umane tabelul cu semnăturile de luare la cunoștință.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI,**

**Alin TIȘE Simona GACI**